Erik Nevland skrev under en kontrakt med Viking som gjorde ham til Viking-spiller fra og med 1. juli 2010 og ut sesongen 2012. Hans siste kamp for Viking var mot Vålerenga den 18. november 2012. Viking vant kampen 2-1. Nevlands 327 kamper som vikingspiller fører ham opp på en delt 22.-plass blant spillerne med flest opptredener for Viking. I løpet av Viking-karrieren scoret Nevland 139 mål og dermed innehar han 7.-plass på den historiske toppscorerlisten i klubben. Nevland er barnebarnet til den tidligere Vikingspilleren, Kåre Bjørnsen.